**Versenyfelhívás**

Alapítványunk a 2021-2022-es tanévben megszervezi az X. Országos Gyöngyhalászat Tehetséggondozó Tanulmányi Versenyt.

A levelezős rendszerű Gyöngyhalászat Tehetséggondozó Tanulmányi Verseny a 2010/2011-es tanévben indult, a megyénk iskolái között. A következő tanévben már kiterjesztettük a régióra, és azt követően már országos versenyt rendeztünk. Bővebben a kezdeményezésünkről a honlapunkon olvashattok. Itt található a Versenyszabályzat is (http://www.gyongyhalaszat.hu/userfiles/files/Versenyszabályzat.pdf).

Milyen szervezéssel, feladatokkal jár a versenyzés?

A tehetséggondozó programban résztvevő 5-8. évfolyamos, tanulásban akadályozott (integráltan oktatott is) gyerekek kiválasztása után a szükséges adatokat meg kell küldeni a szervezőknek. A verseny első szakaszában még mindenképpen szükséges a gyerekeket irányítani, segíteni. Pl. a számítógép használata, e-mailezés, csatolás, postaláda kezelése, küldés, fogadás, mentés stb.

Abban az esetben, ha valamelyik kategóriába nincs minimum 7 jelentkező, nem tudjuk indítani (pl. ha magyar 6. osztályból csak 6 tanuló nevez, akkor nem lesz 6.-os magyar verseny).

Levelezős fiókot kell készíteni a tanulóknak. A gyerekek e-mail címét célszerű úgy megalkotni, hogy rövid legyen, és ne legyen árulkodó. Szeretnénk elfogulatlanul pontozni, ezért a nyilvántartást más munkatársunk kezeli, mint a javító, pontozó kollégák. Tehát a javító gyógypedagógus nem tudja, kit takar az e-mail cím. Pl. egertipli@gmail.com, vagy zenebohoc@gmail.com stb.

A gmail-es cím azért fontos, mert csoportos küldéssel mennek a feladatok, és a citromos, freemail-es címek „visszavágják”, mert spam-ként kezelik.

A feladatlapokat számítógépen kell megoldani és elektronikusan eljuttatni a gyongyhalaszat.verseny@gmail.com címre.

Ha megfelelő a szülői háttér, lehetséges otthon is megoldani a feladatokat.

A beérkezett feladatokat „érkeztetjük”, visszaigazolást küldünk. Az eredmények a honlapunkon a „Tanulóknak, fiataloknak” felső menüben a „Versenyek, eredmények” almenüben jelennek meg a feladatlapok kiértékelése után, minden hónap 22-ig (ha nem késnek a diákok). (A pontszámokat csak az tekintheti meg, aki a felületen regisztrál.) Az esetleges késésekről időben kérünk tájékoztatást (pl. Józsika kórházba került, ezért késni fogunk), valamint a lemorzsolódásokról is.

Egy tanuló több tárgyból is indulhat, de a döntőben csak egy műveltségi területen vehet részt. December 10-ig a versenyszervezőt tájékoztatni kell, hogy melyik tárgyat választja a versenyző majd a döntőben.

Tekintettel arra, hogy ez egy egyéni verseny, nem szerencsés, ha a mentor az azonos évfolyamba járó gyerekekkel egyszerre foglalkozik. (Feltételezve, hogy több gyereket vállal. Pl. két 5-es, két 8-os, és velük „bontásban” kellene megoldani a feladatokat.) A feladatlapok évfolyamonként és műveltségi területenként készülnek (havonta 20 db).

A kezdeti szorosabb segítésből fokozatosan kell eljuttatni a tanulókat az önálló munka irányába. De a verseny időtartama alatt kérem, ellenőrizzétek, hogy megfelelően küldték-e el a megoldást, illetve kaptak-e visszajelzést.

Érdeklődni a +36-20/41-15-888-as telefonszámon lehet!

**A teendők vázlata:**

**Tehetséges gyerekek kiválasztása**

 osztályfőnökök, „szaktanárok”, szakkörvezetők, tehetséggondozó (személyes együttműködés képessége), helyi tehetségmérési módszerek szerint

 tanulmányi eredmények

 motiváltság, kitartás

 szülői támogatás (TV nézési, „telefonozási” szokások „felülvizsgálata”, részvétel szorgalmazása)

**A programba bevont tanulókról:**

 gmail-es e-mail cím

 lakcím

 intézmény

 név

 évfolyam

 műveltségi terület

 mentora

**A mentorokról:**

 név

 telefonszám

 lakcím

 gmail-es e-mail cím

**A szülőktől:**

 Hozzájárulási nyilatkozat

**Határidők:**

***Jelentkezni az utolsó oldalon található táblázatban lehet!***

Szeptember 10-ig a kapcsolattartó személy és a versenyzők, valamint a mentorok adatait kérjük.

Szeptember 20-ig a szülők nyilatkozatát.

Minden hónap 10-én érkeznek a feladatok, beküldési határidő a következő hónap 10.

A szeptemberi feladatokat 15-én küldjük. Az utolsó forduló feladatsora március 10-én érkezik, és április 20-ig kell a megoldást beküldeni.

**E-mailhez:**

 legyen a tárgymezőben: mit küld

 pár szavas üzenet (udvarias levelezési formula)

 Word dokumentum, fénykép csatolása

**Technikai feltételek:**

 kérünk jelzést arról, milyen típusú Word-del dolgoznak (97-2003/2007/2010-es?)

**Cél:**

 önálló ismeretszerzés

 kulcsszavas keresés megtanulása

 könyvtárhasználat

 kitartás

 internethasználat

 kulturált e-mailezés megtanulása

**Problémák**:

 lemorzsolódás

 motiválatlanság

 kitartás hiánya

**Motiváció**:

 iskolán belül kiemelni őket, dicsérni, iskolagyűlés, igazgató stb.

 az iskola honlapján jó lenne kiemelni a versenyző gyerekeket

 honlapon a pontok folyamatosan visszajelzést nyújtanak

 tantárgyi érdemjegy az eredményes fordulókért

 díjak

 a mentorokat is motiválni kell!!!

**Mit tehet az iskolavezetés?**

 tantárgyfelosztásban órát biztosít – tehetséggondozás!

 a munkarendben (a 32 órás rendszernél) a benti időt erre

 a tantestület odafigyelése, együttes segítség, a mentorok és tanulók biztatása, elismerése (pl. iskolagyűlésen kiemelni az eredményeket).

**Döntő**:

 2022. május 27-én (az Országos Komplex Tanulmányi Verseny időpontjától függően) rendezzük az országos döntőt a Komlói EGYMI-ben.

A döntőbe azok a gyerekek kerülnek, akik kategóriájukban az 1-5. helyen végeznek a pontversenyben. Azokban a kategóriákban, ahol nincs 5 olyan tanuló, aki legalább 50%-os eredményt ért el a 7 forduló alatt, nem rendezünk döntőt.

**Kapcsolat**:

 Facebook (Gyöngyhalászat Tehetséggondozó Alapítvány)

 Honlap: <http://www.gyongyhalaszat.hu/>

 e-mail (a feladatlapokat a gyongyhalaszat.verseny@gmail.com névre kérjük!!!)

 gyongyhalaszat@gyongyhalaszat.hu

**Területek**:

 informatika

 magyar nyelvtan és irodalom

 matematika

 természet (környezet, fizika, biológia, kémia, földrajz)

 történelem és társadalmi ismeretek

Várom jelentkezésüket és gyümölcsöző együttműködésünket!

Üdvözlettel:

Pomázi Zsóka

versenykoordinátor

SZÜLŐI HOZZÁJÁRULÁS

Alulírott …………………………….. szülő (lakcím: …………………………..) ……………………………. nevű …... osztályos tanuló gondviselője hozzájárulok, hogy gyermekem nevét, évfolyamát, iskolájának és településének nevét a Gyöngyhalászat Tehetséggondozó Verseny honlapján és Facebook oldalán a szervezők feltüntethessék. Hozzájárulok, hogy a döntő alkalmából készülő fényképek is felkerüljenek a fenti oldalakra. Engedélyezem és támogatom, hogy amennyiben gyermekem döntőbe kerül, azon részt vegyen.

…………………….., 2021. 09. 20.

…………………………………

szülő/gondviselő

**Jelentkezési lap a Gyöngyhalászat Tehetséggondozó Tanulmányi Versenyre**

|  |  |  |  |  |  |  |
| --- | --- | --- | --- | --- | --- | --- |
| Intézmény neve, címe (elég egyszer!) | Tanuló neve | Évfolyam | Tantárgy | e-mail cím (gmail-es!) | Lakcím | A mentora neve |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

(A táblázatok tetszőleges számú sorral bővíthetők!)

|  |  |  |  |
| --- | --- | --- | --- |
| A mentor neve | E-mail címe (gmail-es!) | telefonszáma | lakcíme |
|  |  |  |  |
|  |  |  |  |
|  |  |  |  |
|  |  |  |  |